
R E F E R A T   DE   A P R O B A R E
privind aprobarea Organigramei şi a Statului de funcţii pentru aparatul
 de specialitate al Primarului Municipiului Brad, precum și pentru 
instituţiile şi  serviciile publice locale din subordinea
 Consiliului Local al Municipiului Brad


		
	În prezent, Organigrama și Statul de funcții pentru aparatul de specialitate al Primarului Municipiului Brad, precum și pentru instituțiile și serviciile publice locale din subordinea Consiliului Local al Municipiului Brad  conțin  145 de posturi aprobate prin H.C.L. nr. 134/2022, după cum urmează:
·   2 posturi demnitari (primar și viceprimar);
·   1 post de secretar general – funcție publică specifică de conducere;
·   5 posturi - funcții publice de conducere;
· 71 posturi - funcții publice de execuție;
·   5 posturi contractuale de conducere;
· 61 posturi contractuale de execuție.
	Pe lângă cele 145 de posturi, la capitolul de cheltuieli bugetare prevăzut de art. III alin. (2) din O.U.G. nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, mai există, finanțate din bugetele locale, 123 posturi la „Asigurări și asistență socială” – capitol bugetar 68.02, respectiv 319,5 posturi la „Sănătate”-  capitol bugetar 66.02.
	Prin adresa nr. 2634/18.03.2022, înregistrată la Primăria Municipiului Brad sub nr. 23753/24.03.2022, Instituția Prefectului – Județul Hunedoara a comunicat numărul maxim total de posturi stabilit pentru anul 2022, pentru Primăria Municipiului Brad, conform O.U.G. nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, respectiv un număr maxim total de posturi de 159.
Prin Procesul-verbal de recepție la terminarea lucrărilor nr. 57756/13.10.2022 au fost recepționate lucrările de construcții aferente investiției ”Reparație capitală la clădirea cinematograf Zarandul din municipiul Brad”, astfel că acesta poate fi pus în funcțiune. 
În vederea optimizării activităților Cinematografului ”Zarand”, consider că se impune completarea structurii Compartimentului Cinematograf ”Zarand” din subordinea Consiliului Local al Municipiului Brad cu personal de specialitate.
În acest scop și pentru a se evita creșterea cheltuielilor salariale, am inițiat prezentul proiect de hotărâre prin care am propus mutarea a două posturi ocupate în cadrul acestui compartiment astfel:
         - mutarea postului contractual de execuție de referent, treapta profesională IA, ocupat, din cadrul Casei de Cultură  Brad din subordinea Consiliului Local al Municipiului Brad (poziția 103 a Statului de funcții) în cadrul Compartimentului Cinematograf ”Zarand” din subordinea Consiliului Local al Municipiului Brad (poziția 144 a noului Stat de funcții);
                    - mutarea postului contractual de execuție de casier, ocupat, din cadrul Compartimentului Desfacere Piață și Obor - Serviciul Public de Desfacere ”Han, Piață și Obor” Brad din subordinea Consiliului Local al Municipiului Brad (poziția 130 a Statului de funcții) în cadrul Compartimentului Cinematograf ”Zarand” din subordinea Consiliului Local al Municipiului Brad (poziția 145 a noului Stat de funcții); 
Modificările intervenite asupra Organigramei și a Statului de funcții  pentru aparatul de specialitate al Primarului Municipiului Brad, precum și pentru instituțiile și serviciile publice locale din subordinea Consiliului Local al Municipiului Brad (cu excepția Direcției de Asistență Socială) se fac cu acordul scris al salariaților, cu respectarea prevederilor Legii nr. 53/2003 - Codul muncii, republicată, cu modificările și completările ulterioare și nu conduc la modificarea numărului total de posturi față de structura aprobată în organigrama anterioară, rămânând un număr de 145 de posturi (pozițiile 1 – 145 în Statul de funcții) care se prezintă astfel:
  	-   2 posturi demnitari (primar și viceprimar);
  	-   1 post de secretar general – funcție publică specifică de conducere;
-   5 posturi - funcții publice de conducere;
  	- 71 posturi - funcții publice de execuție;
  	-   5 posturi contractuale de conducere;
  	- 61 posturi contractuale de execuție.
	În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile art. 370, art. 391 alin. 1, art. 405, art. 406 și ale art. 408 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,  ale Ordinului Ministerului Dezvoltării Regionale, Administraţiei Publice nr. 4514/2018 privind aplicarea prevederilor art. III alin. 11 din Ordonanţa de urgenţă a Guvernului nr. 63/2010 pentru modificarea şi completarea  Legii nr. 273/2006 privind finanţele publice locale, precum şi pentru stabilirea unor măsuri financiare, ale Ordinului nr. 1709/2012 al Ministrului Finanţelor Publice privind revizuirea mediei numărului de locuitori prevăzute în tabelul 2 din Anexa la O.U.G. nr. 63/2010,  ale  H.G. nr. 1071/2021 pentru stabilirea salariului de bază minim brut pe ţară garantat în plată,  ale Legii nr. 153/2017 privind salarizarea personalului  plătit din fonduri publice, cu modificările și completările ulterioare, ale art. 37 – Secțiunea 4 din Regulamentul (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date precum şi ale Legii nr. 53/2003 – Codul Muncii, cu modificările şi completările ulterioare.

